ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1993 σχετικά με την επιλεξιμότητα των δαπανών που θα πραγματοποιηθούν εντός του 1994 από την Ελλάδα και την Ιρλανδία, για την εφαρμογή του κοινοτικού καθεστώτος διατήρησης και διαχείρισης των αλιευτικών πόρων (Τα κείμενα στη αγγλική και ελληνική γλώσσα είναι τα μόνα αυθεντικά) (93/685/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 89/631/ΕΟΚ του Συμβουλίου της 27ης Νοεμβρίου 1989 για κοινοτική χρηματοδοτική συμμετοχή στις δαπάνες στις οποίες υποβάλλονται στα κράτη μέλη για την εφαρμογή του κοινοτικού καθεστώτος διατήρησης και διαχείρισης των αλιευτικών πόρων (1), όπως τροποποιήθηκε από την απόφαση 92/393/ΕΟΚ (2), και ιδίως το άρθρο 2 παράγραφος 2,

Εκτιμώντας:

ότι, σύμφωνα με την απόφαση 89/631/ΕΟΚ, η Επιτροπή δέχθηκε αιτήσεις από την Ελλάδα και την Ιρλανδία για οικονομική συμμετοχή της Κοινότητας, για τις δαπάνες που θα πραγματοποιηθούν εντός του 1994-

ότι οι αιτήσεις αφορούν τα έξοδα για την απόκτηση ή τον εκσυγχρονισμό των σκαφών, αεροσκαφών ως και οχημάτων ξηράς, περιλαμβανομένων και των συσκευών, συστημάτων για την ανίχνευση και καταγραφή των αλιευτικών δραστηριοτήτων και συστημάτων για την καταγραφή και μετάδοση των δεδομένων των αλιευτικών δραστηριοτήτων και κάθε άλλης σχετικής πληροφορίας-

ότι αυτές οι δαπάνες θα συνεισφέρουν στην ανάπτυξη των μέσων επιτήρησης και ελέγχου, ως και στην εφαρμογή του κοινοτικού καθεστώτος διατήρησης των αλιευτικών πόρων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Αλιείας και Υδατοκαλλιέργειας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι δαπάνες που προβλέπονται για το 1994 και αναφέρονται στο παράρτημα, ανερχόμενες στο ποσό των 14 526 369 Ecu, είναι επιλέξιμες για μια χρηματοδοτική συμμετοχή σύμφωνα με τους όρους της απόφασης 89/631/ΕΟΚ. Η κοινοτική συμμετοχή θα είναι 50 % της επιλέξιμης δαπάνης.

Άρθρο 2

Η απόφαση αυτή απευθύνεται στην Ελληνική Δημοκρατία και στην Ιρλανδία.

Βρυξέλλες, 16 Δεκεμβρίου 1993.

Για την Επιτροπή

Γιάννης ΠΑΛΑΙΟΚΡΑΣΣΑΣ

Μέλος της Επιτροπής

(1) ΕΕ αριθ. L 364 της 14. 12. 1989, σ. 64.

(2) ΕΕ αριθ. L 213 της 29. 7. 1992, σ. 35.

ANEXO / BILAG / ANHANG / ΠΑΡΑΡΤΗΜΑ / ANNEX / ANNEXE / ALLEGATO / BIJLAGE / ANEXO

"" ID="1">Ελλάδα> ID="2">504 000 000> ID="3">Δρχ.> ID="4">1 831 941> ID="5">915 971"> ID="1">Ireland> ID="2">10 387 000> ID="3"> Irl> ID="4">12 694 428> ID="5">6 347 214"> ID="1">Total / I alt / Σύνολο / Totale / Totaal > ID="2">14 526 369> ID="3">7 263 185">
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Δεκεμβρίου 1993 σχετικά με τα προστατευτικά μέτρα που αφορούν την τριχίνωση (93/700/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 92/438/ΕΟΚ (2), και ιδίως το άρθρο 19,

Εκτιμώντας:

ότι, σύμφωνα με το άρθρο 19 της οδηγίας 90/675/ΕΟΚ, έχει κυρίως σημασία να ληφθούν οι αναγκαίες αποφάσεις όσον αφορά την εισαγωγή ορισμένων προϊόντων τρίτων χωρών που ενδέχεται να αποτελέσουν σοβαρό κίνδυνο για τη δημόσια υγεία-

ότι περιπτώσεις ανθρώπινης τριχίνωσης παρουσιάστηκαν στην επικράτεια της Κοινότητας- ότι, εκτός αυτού, κτηνιατρικοί έλεγχοι έδειξαν την παρουσία τριχινών στα κρέατα μονόπλων ζώων καταγωγής Ηνωμένων Πολιτειών Αμερικής και Καναδά-

ότι, για να προστατευθεί η δημόσια υγεία, πρέπει να απαγορευτούν αμέσως και προσωρινά οι εισαγωγές ορισμένων νωπών κρεάτων μονόπλων ζώων καταγωγής Ηνωμένων Πολιτειών Αμερικής και Καναδά-

ότι, είναι δυνατή η άμεση σύνδεση των κρατών μελών με την έκδοση της παρούσας απόφασης-

ότι τα μέτρα που προβλέπονται στην παρούσα απόφαση είναι σύμφωνα με την γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη απαγορεύουν το αργότερο από 1ης Ιανουαρίου 1994 τις εισαγωγές από τις Ηνωμένες Πολιτείες Αμερικής και τον Καναδά νωπού κρέατος μονόπλων ζώων, διατηρημένου με απλή ψύξη, με εξαίρεση τα ημίσεα και τα τέταρτα σφαγίων. Το κρέας πρέπει να υποβάλλεται σε έλεγχο για τριχίνες, σύμφωνα με τις διατάξεις της οδηγίας 77/96/ΕΟΚ του Συμβουλίου (3), μόλις φθάνει στην Κοινότητα.

2. Τα κράτη μέλη απαγορεύουν το αργότερο από 1ης Ιανουαρίου 1994 τις εισαγωγές κατεψυγμένου νωπού κρέατος μονόπλων ζώων από τις Ηνωμένες Πολιτείες Αμερικής και τον Καναδά εκτός εάν έχει υποστεί την ίδια διαδικασία ψύξεως όπως το χοιρινό κρέας, σύμφωνα με τα όσα ορίζονται στο παράρτημα IV της οδηγίας 77/96/ΕΟΚ.

3. Τα κράτη μέλη απαγορεύουν τοα αργότερο από 1ης Ιανουαρίου 1994 όλες τις εισαγωγές κρέατος μονόπλων ζώων προερχομένου από τα σφαγεία Ε-713 (Central Nebraska Packing Inc., North Platte, NE).

Άρθρο 2

Η παρούσα απόφαση ισχύει μέχρι της 31 Ιανουαρίου 1994.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 23 Δεκεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 373 της 21. 12. 1990, σ. 1.

(2) ΕΕ αριθ. L 263 της 25. 8. 1992, σ. 27.

(3) ΕΕ αριθ. L 26 της 31. 1. 1977, σ. 67.
ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Νοεμβρίου 1993 για τον καθορισμό για τις Κάτω Χώρες του ανώτατου ποσού της αποζημίωσης που καταλογίζεται στην κοινοτική χρηματοδότηση του προγράμματος αναδιάρθρωσης της γαλακτοπαραγωγής που προβλέπεται στο άρθρο 8 του κανονισμού (ΕΟΚ) αριθ. 3950/92 (Το κείμενο στην ολλανδική γλώσσα είναι το μόνο αυθεντικό) (93/669/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2491/93 της Επιτροπής της 9ης Σεπτεμβρίου 1993 περί καθορισμού των λεπτομερειών εφαρμογής του κανονισμού (ΕΟΚ) αριθ. 3950/92 του Συμβουλίου όσον αφορά την κοινοτική χρηματοδότηση του προγράμματος αναδιάρθρωσης της γαλακτοπαραγωγής (1) και ιδίως το άρθρο 1 παράγραφος 2,

Εκτιμώντας:

ότι το πρόγραμμα της αναδιάρθρωσης της γαλακτοπαραγωγής στις Κάτω Χώρες εντάσσεται στο πλαίσιο ενός συνολικού προγράμματος διευθετήσεως του χώρου και δημιουργίας φυσικών ζωνών που αφαιρούνται από τη γεωργία-

ότι ο στόχος της βελτιώσεως του περιβάλλοντος έχει σαφώς προβλεφθεί στο άρθρο 8 του κανονισμού (ΕΟΚ) αριθ. 3950/92 (2), όπως τροποποιήθηκε τελευταία από τον κανονισμό (ΕΟΚ) αριθ. 1560/93 (3)- ότι ένα σημαντικό τμήμα των γαιών που θα αποκτηθούν διατίθεται επί του παρόντος για τη γαλακτοπαραγωγή- ότι η απόκτηση των γαιών αυτών εμποδίζεται από το γεγονός ότι το δημόσιο δεν μπορεί να αποζημιώσει στο ίδιο ύψος με την έγγειο αγορά τους παραγωγούς για την ποσότητα αναφοράς που διαθέτουν- ότι ελλείψει της καταλλήλου χρηματοδοτήσεως, οι ποσότητες αναφοράς που συνδέονται με τις γαίες αυτές δεν περνούν από το εθνικό απόθεμα και συνεπώς, δεδομένου ότι δεν μπορεί να προγραμματισθεί η χρησιμοποίησή τους δεν συμμετέχουν στην αναδιάρθρωση της γαλακτοπαραγωγής-

ότι βάσει των προηγούμενων, η αίτηση των Κάτω Χωρών να αυξηθεί, δυνάμει του άρθρου 1 παράγραφος 2 του κανονισμού (ΕΟΚ) αριθ. 2491/93, το ανώτατο ποσό της αποζημίωσης που καταλογίζεται στην κοινοτική χρηματοδότηση αναφέρεται σε έκτακτη κατάσταση δεόντως αιτιολογημένη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εντός του ορίου της κοινοτικής χρηματοδότησης που καθορίζεται στο άρθρο 8 τρίτο εδάφιο του κανονισμού (ΕΟΚ) αριθ. 3950/92, επιτρέπεται στις Κάτω Χώρες να καταβάλουν, σύμφωνα με τον κανονισμό (ΕΟΚ) αριθ. 2491/93, αποζημίωση ανωτάτου ποσού 150 Ecu ανά 100 χιλιόγραμμα των ποσοτήτων αναφοράς που αποδεσμεύονται στο πλαίσιο της αποκτήσεως γαιών από το δημόσιο για περιβαλλοντικούς σκοπούς.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 30 Νοεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 229 της 10. 9. 1993, σ. 5.

(2) ΕΕ αριθ. L 405 της 31. 12. 1992, σ. 1.

(3) ΕΕ αριθ. L 154 της 25. 6. 1993, σ. 30.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Νοεμβρίου 1993 που αφορά τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Βουλγαρίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους (93/721/ΕΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η συμφωνία που αποτέλεσε αντικείμενο διαπραγματεύσεων μεταξύ της Ευρωπαϊκής Κοινότητας και της Δημοκρατίας της Βουλγαρίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους θα επιτρέψει να προωθηθεί η ανάπτυξη των συναλλαγών στον τομέα του οίνου κατά την έννοια της ευρωπαϊκής συμφωνίας σύνδεσης και της ενδιάμεσης συμφωνίας για το εμπόριο και εμπορικά θέματα, οι οποίες έχουν συναφθεί μεταξύ της Κοινότητας και της Βουλγαρίας 7 ότι είναι επομένως επιθυμητό να εγκριθεί η εν λόγω συμφωνία 7 ότι, προκειμένου να διευκολυνθεί η εφαρμογή ορισμένων διατάξεων της συμφωνίας, θα πρέπει να εξουσιοδοτηθεί η Επιτροπή να συνάψει τις πράξεις για τις λεπτομέρειες εφαρμογής που απαιτούνται, σύμφωνα με τη διαδικασία που προβλέπεται στο άρθρο 83 του κανονισμού (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως αγοράς στον αμπελοοινικό τομέα (1) 7 ότι, εφόσον οι διατάξεις της συμφωνίας συνδέονται άμεσα με μέτρα που διέπονται από την κοινή εμπορική πολιτική και την κοινή γεωργική πολιτική, είναι ανάγκη η συμφωνία να γίνει σε κοινοτικό επίπεδο,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Βουλγαρίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους, εγκρίνεται εξ όνοματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Άρθρο 3

Σύμφωνα με τη διαδικασία που προβλέπεται στο άρθρο 83 του κανονισμού (ΕΟΚ) αριθ. 822/87, η Επιτροπή εξουσιοδοτείται να συνάψει τις πράξεις σχετικά με τις λεπτομέρειες εφαρμογής που απαιτούνται στα πλαίσια του σημείου 6 δεύτερη περίπτωση και του σημείου 8 της συμφωνίας.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινότητων.

Βρυξέλλες, 23 Νοεμβρίου 1993.

Για το Συμβούλιο Ο Πρόεδρος M. SMET

(1) ΕΕ αριθ. L 84 της 27. 3. 1987, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1566/93 (ΕΕ αριθ. L 154 της 25. 6. 1993, σ. 39).
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Νοεμβρίου 1993 σχετικά με την κοινή θέση που υιοθετήθηκε με βάση το άρθρο Ι.2 της συνθήκης για την Ευρωπαϊκή Ένωση για την μείωση των οικονομικών σχέσεων με την Λιβύη (93/614/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

το ψήφισμα 883(93) που εγκρίθηκε στις 11 Νοεμβρίου 1993 από το Συμβούλιο Ασφαλείας του Οργανισμού Ηνωμένων Εθνών,

ΑΠΟΦΑΣΙΖΕΙ:

1. Οι οικονομικές σχέσεις με τη Λιβύη θα μειωθούνν σύμφωνα με τις σχετικές διατάξεις του ψηφίσματος 883(93) που εκδόθηκε στις 11 Νοεμβρίου 1993 από το Συμβούλιο Ασφαλείας.

2. Η παρούσα απόφαση θα δημοσιευθεί στην Επίσημη Εφημερίδα.

Λουξεμβούργο, 22 Νοεμβρίου 1993.

Για το Συμβούλιο

Ο Πρόεδρος

W. CLAES
ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Σεπτεμβρίου 1993 για την τροποποίηση της απόφασης 93/437/ΕΟΚ περί καθορισμού των ειδικών όρων εισαγωγής αλιευτικών προϊόντων καταγωγής Αργεντινής

(93/525/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/493/ΕΟΚ του Συμβουλίου της 22ας Ιουλίου 1991 (1) περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων, και ιδίως το άρθρο 11 παράγραφος 5,

Εκτιμώντας:

ότι ο κατάλογος των εγκεκριμένων από την Αργεντινή εγκαταστάσεων και σκαφών-εργοστασίων για την εισαγωγή αλιευτικών προϊόντων στην Κοινότητα θεσπίστηκε στην απόφαση 93/437/ΕΟΚ της Κοινότητας (2)- ότι ο κατάλογος αυτός μπορεί να τροποποιηθεί μετά τη διαβίβαση ενός νέου καταλόγου από την αρμόδια αρχή της Αργεντινής-

ότι η αρμόδια αρχή της Αργεντινής διαβίβασε ένα νέο κατάλογο στον οποίο προστίθενται 55 εγκαταστάσεις και 88 σκάφη-εργοστάσια- τροποποιούνται τα ονόματα δύο εγκαταστάσεων και έξι σκαφών-εργοστασίων-

ότι τα μέτρα που προβλέπονται στην παρούσα απόφαση θεσπίστηκαν σύμφωνα με τη διαδικασία που καθιερώθηκε από την απόφαση 90/13/ΕΟΚ της Επιτροπής (3),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Β της απόφασης 93/437/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 29 Σεπτεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 15.

(2) ΕΕ αριθ. L 202 της 12. 8. 1993, σ. 42.

(3) ΕΕ αριθ. L 8 της 11. 1. 1990, σ. 70.

ΠΑΡΑΡΤΗΜΑ

"ΠΑΡΑΡΤΗΜΑ Β

ΚΑΤΑΛΟΓΟΣ ΤΩΝ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ ΚΑΙ ΜΗΤΡΙΚΩΝ ΠΛΟΙΩΝ

Ι. Ιδρύματα

/* ΠΙΝΑΚΕΣ: δείτε Ε.Ε. */

/* ΠΙΝΑΚΕΣ: δείτε Ε.Ε. */

(1) Ημερομηνία ισχύος της εγκρίσεως ή απροσδιόριστος.

(1) Ημερομηνία ισχύος της εγκρίσεως ή απροσδιόριστος."
ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Οκτωβρίου 1993 όσον αφορά τον κανονισμό (ΕΟΚ) αριθ. 685/69 και για τον καθορισμό της ενισχύσεως στην ιδιωτική αποθεματοποίηση του βουτύρου ή της κρέμας γάλακτος

(93/536/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 685/69 της Επιτροπής της 14ης Απριλίου 1969 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος (1), όπως τροποποιήθηκε τελευταία από τον κανονισμό (ΕΟΚ) αριθ. 1756/93 (2), και ιδίως το άρθρο 29 πρώτο εδάφιο,

Εκτιμώντας:

ότι, βάσει του άρθρου 29 του κανονισμού (ΕΟΚ) αριθ. 685/69, είχε καθοριστεί ότι στην περίπτωση κατά την οποία επέρχεται τροποποίηση της τιμής αγοράς του βουτύρου στην παρέμβαση η οποία εκφράζεται σε εθνικό νόμισμα, η ενίσχυση στην ιδιωτική αποθεματοποίηση μειώνεται ή προσαυξάνεται ανάλογα- ότι, εντούτοις, η Επιτροπή, εάν η κατάσταση της αγοράς το δικαιολογεί μπορεί να παρεκκλίσει από τον κανόνα αυτό σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς του γάλακτος και των γαλακτομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (4)- ότι το νέο αγρονομισματικό καθεστώς που εισήχθη την 1η Ιανουαρίου 1993, συνεπάγεται συχνές τροποποιήσεις των γεωργικών ισοτιμιών και δημιουργεί με τον τρόπο αυτό αμφιβολίες όσον αφορά τον υπολογισμό της αντισταθμίσεως που έχει προκύψει από την τροποποίηση της τιμής αγοράς στην παρέμβαση την 1η Ιουλίου 1993-

ότι, λόγω της καταστάσεως της αγοράς και λαμβάνοντας υπόψη τη μείωση της τιμής παρεμβάσεως του βουτύρου, είναι αναγκαίο να μην ληφθούν υπόψη όλες οι τροποποιήσεις των γεωργικών ισοτιμιών και να υπολογιστεί η αντιστάθμιση με βάση το 90 % της τιμής παρεμβάσεως-

ότι η Επιτροπή Διαχείρισης Γάλακτος και Γαλακτομικών Προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η αντιστάθμιση που αναφέρεται στο άρθρο 29 του κανονισμού (ΕΟΚ) αριθ. 685/69 ισούται με τη διαφορά μεταξύ του 90 % της τιμής παρεμβάσεως εκφραζόμενη σε εθνικό νόμισμα που ίσχυε στις 30 Ιουνίου 1993 αφενός και του 90 % εκείνης που ίσχυε την 1η Ιουλίου 1993 αφετέρου.

Η αντιστάθμιση που αναφέρεται στο προηγούμενο εδάφιο μπορεί να γίνει μόνο για το βούτυρο του οποίου η πρώτη μέρα της συμβατικής περιόδου αποθεματοποιήσεως είναι προγενέστερη από την 1η Ιουλίου 1993 και είναι ακόμη αποθεματοποιημένο κατά την ημερομηνία αυτή.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 4 Οκτωβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 90 της 15. 4. 1969, σ. 12.

(2) ΕΕ αριθ. L 161 της 2. 7. 1993, σ. 48.

(3) ΕΕ αριθ. L 148 της 28. 6. 1968, σ. 13.

(4) ΕΕ αριθ. L 215 της 30. 7. 1992, σ. 64.
ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Μαΐου 1993 για την τροποποίηση της απόφασης 93/24/ΕΟΚ και για την παροχή συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για περιφέρειες της Γαλλίας απαλλαγμένες από τη νόσο

(93/341/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 σχετικά με τα υγειονομικά προβλήματα των ζώων που έχουν επιπτώσεις στις ενδοκοινοτικές συναλλαγές βοοειδών και χοίρων (1), όπως τροποποιήθηκε τελευταία από την οδηγία 92/102/ΕΟΚ (2), και ιδίως το άρθρο 10,

Εκτιμώντας:

ότι η Γαλλία θεωρεί ότι τμήμα του εδάφους της είναι απαλλαγμένο από τη νόσο του Aujeszky και έχει υποβάλει σχετική τεκμηρίωση στην Επιτροπή, όπως προβλέπεται στο άρθρο 10 της οδηγίας 64/432/ΕΟΚ-

ότι είχε αρχίσει στις περιφέρειες αυτές πρόγραμμα εξάλειψης της νόσου του Aujeszky-

ότι θεωρήθηκε ότι το πρόγραμμα υπήρξε αποτελεσματικό όσον αφορά την εξάλειψη αυτής της ασθένειας από τις εν λόγω περιφέρειες της Γαλλίας-

ότι οι αρχές της Γαλλίας εφαρμόζουν, όσον αφορά τις μετακινήσεις χοίρων μέσα στη χώρα τους, κανόνες που είναι τουλάχιστον ισοδύναμοι προς αυτούς που προβλέπονται από την παρούσα απόφαση-

ότι η παροχή αυτών των συμπληρωματικών εγγυήσεων δεν πρέπει να απαιτείται από τα κράτη μέλη ή τις περιφέρειες των κρατών μελών που θεωρούν ότι είναι απαλλαγμένες από τη νόσο του Aujeszky-

ότι, με την απόφαση 93/24/ΕΟΚ της Επιτροπής (3), θεσπίζονται οι συμπληρωματικές εγγυήσεις όσον αφορά τη νόσο Aujeszky (ψευδολύσσα) για τους χοίρους που προορίζονται για κράτη μέλη ή περιφέρειες απαλλαγμένες από τη νόσο και αναφέρονται οι εν λόγω περιφέρειες στο παράρτημα Ι-

ότι οι περιφέρειες της Γαλλίας που είναι απαλλαγμένες από τη νόσο πρέπει να προστεθούν στο παράρτημα Ι της απόφασης 93/24//ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα Ι της απόφασης 93/24/ΕΟΚ προστίθενται οι ακόλουθες περιοχές:

"Γαλλία: τα διαμερίσματα Dordogne, Gironde, Landes, Lot-et-Garonne, Pyrenees-Atlantiques, Ariege, Aveyron, Haute-Garonne, Gers, Lot, Hautes-Pyrenees, Tarn και Tarn-et-Garonne."

Άρθρο 2

Η παρούσα απόφαση εφαρμόζεται από τις 15 Μαΐου 1993.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 13 Μαΐου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 355 της 5. 12. 1992, σ. 32.

(3) ΕΕ αριθ. L 16 της 25. 1. 1993, σ. 18.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Μαΐου 1993 για το διορισμό μέλους της Οικονομικής και Κοινωνικής Επιτροπής

(93/316/Ευρατόμ, ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,

τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου της 24ης Σεπτεμβρίου 1990 σχετικά με τον διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),

Επειδή, μετά την παραίτηση του κ. Jean Marvier που γνωστοποιήθηκε στο Συμβούλιο στις 21 Δεκεμβρίου 1992, έχει κενωθεί μία θέση μέλους της επιτροπής αυτής,

Έχοντας υπόψη τις υποψηφιότητες που υπέβαλε η γαλλική κυβέρνηση στις 2 Μαρτίου 1993,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Daniel Giron διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Jean Marvier και για την υπόλοιπη διάρκεια της θητείας του τελευταίου, δηλαδή έως τις 20 Σεπτεμβρίου 1994.

Βρυξέλλες, 10 Μαΐου 1993.

Για το Συμβούλιο

Ο Πρόεδρος

N. HELVEG PETERSEN

(1) ΕΕ αριθ. L 290 της 23. 10. 1990, σ. 13.
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαρτίου 1993 που εγκρίνει το ισπανικό πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στην Καστίλη-La Mancha

(93/222/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 768/89 του Συμβουλίου της 21ης Μαρτίου 1989 για τη θέσπιση καθεστώτος μεταβατικών ενισχύσεων του γεωργικού εισοδήματος (1), και ιδίως το άρθρο 7 παράγραφος 3,

τον κανονισμό (ΕΟΚ) αριθ. 3813/89 της Επιτροπής της 19ης Δεκεμβρίου 1989 για τον καθορισμό των λεπτομερειών εφαρμογής του καθεστώτος μεταβατικών ενισχύσεων του γεωργικού εισοδήματος (2), όπως τροποποιήθηκε από τον κανονισμό (ΕΟΚ) αριθ. 1110/91 (3), και ιδίως το άρθρο 10 παράγραφος 3,

Εκτιμώντας:

ότι, στις 17 Φεβρουαρίου 1993, οι ισπανικές αρχές κοινοποίησαν στην Επιτροπή την πρόθεσή τους να καθιερώσουν ένα πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στην Καστίλη-La Mancha- ότι η Επιτροπή έλαβε εκ μέρους των ισπανικών αρχών συμπληρωματικές πληροφορίες σχετικές με αυτό το πρόγραμμα στις 5 Μαρτίου 1993-

ότι τα μέτρα που προβλέπονται από την παρούσα απόφαση είναι σύμφωνα με τις διατάξεις του κανονισμού (ΕΟΚ) αριθ. 768/89 και με τους όρους εφαρμογής τους, και ιδίως με τους στόχους που αναφέρονται στο άρθρο 1 παράγραφος 2 δεύτερο εδάφιο του προαναφερθέντος κανονισμού-

ότι, στις 22 Μαρτίου 1993, έγινε διαβούλευση με την επιτροπή διαχείρισης ενισχύσεων του γεωργικού εισοδήματος για τα προβλεπόμενα στην παρούσα απόφαση μέτρα-

ότι, στις 23 Μαρτίου 1993, έγινε διαβούλευση με την επιτροπή του ΕΓΤΠΕ για τα μέγιστα ποσά που θα μπορούσαν να επιβαρύνουν ετησίως τον κοινοτικό προϋπολογισμό από την έγκριση αυτού του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή εγκρίνει με την παρούσα απόφαση το πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στην Καστίλη-La Mancha που της κοινοποιήθηκε από τις ισπανικές αρχές στις 17 Φεβρουαρίου 1993.

Άρθρο 2

Τα μέγιστα ποσά που θα μπορούσαν να επιβαρύνουν ετησίως τον κοινοτικό προϋπολογισμό από την απόφαση αυτή είναι τα ακόλουθα:

/* ΠΙΝΑΚΕΣ: δείτε Ε.Ε. */

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 26 Μαρτίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 84 της 29. 3. 1989, σ. 8.

(2) ΕΕ αριθ. L 371 της 20. 12. 1989, σ. 17.

(3) ΕΕ αριθ. L 110 της 1. 5. 1991, σ. 72.